ได้มีโอกาสมาทาน copper international buffet ที่ the sense ปิ่นเกล้า อีกครั้ง คุณภาพการบริการและบรรยากาศร้านยังคงเลิศหรูดีเยี่ยม ที่เพิ่มเติมคืองวดนี้มีของอร่อยเด็ดมาเสริมทัพหลายอย่างเลย จะเน้นส่วนที่ได้ชิมเด็ดๆ โดนๆ ละกันนะ
- หอยนางรม ไซส์ใหย่สวยงามอลังการ งวดนี้ มี 2 หอยมาให้เลือกครับ  
1.หอย fine de claire จากฝรั่งเศส  เนื้อหอยเล็กกว่านิดหน่อย มีรสเค็ม จึงแนะนำกินกับ vinegar ที่มีรสเปรี้ยวซึ่งจะช่วยตัดกับรสเค็มของหอย
2.หอยนางรมสุราษฎร์ ชิ้นหอยจะใหย่กว่า มีรสชาติความสดของหอยชัดเจนกินกับน้ำจิ้มซีฟู้ดรสเเซ่บพร้อมเครื่องเคียงอร่อยครับ
   -  ซูชิ ฮามาจิ แซลมอน ทูน่า ก้อยังคงสด เนื้อหอมหวานมันเช่นเคย งวดนี้มีเนื้อวากิวมาเสริมทัพ รสเนื้ออร่อยนุ่มละลายในปากเลยทีเดียว อยากชิมแบบเบิร์นสุกหน่อยหรือแบบ rare เลยก้อได้ตามใจชอบ  
   -  เนื้อแกะชั้นดีคุณภาพพรีเมี่ยม มาเป็น rack ขนาดพอแทะเพลินๆ ความสุก medium rare กำลังดี ได้รสนุ่มมันของเนื้อแกะ จะแทะกินแต่เนื้อหรือราด Pumpkin brulee กับซอสก้ออร่อยเริ่ดครับ
   -  สเต็กเนื้อ มาแบบชิ้นใหย่หนานุ่ม rare สะใจเหมือนเคย เนื้อคุณภาพดี rare แค่ไหนก้อไร้กลิ่นสาบคาวแถมยังได้รสหวานมันเนื้อ
   -  ทางฝั่งสลัดและอาหารปรุงสำเร็จ ก้อมีความสดใหม่น่าทานไม่แพ้กัน ที่ทานแล้วทานอีก ก้อหนีไม่พ้นอกเป็ดซอสส้มรสกลมกล่อม  ไส้กรอกหมูเนื้อแน่นๆและปลาดอรี่นึ่งมะนาวรสแซ่บ ขาหมูและไข่พะโล้ก้ออร่อยครับ
   - โซนของทอด มีทั้งทงคัตสึ ชิชาโมะ ปีกไก่ potato wedge และของโปรดเราคือกุ้งเทมปุระ เนื้อแน่นแป้งกรอบอร่อย แนะนำให้ลองครับ
   - โซน cold cut ที่เด็ดดวงสุดแน่นอนคือพาร์ม่าแฮม ครั้งนี้ รสชาติมันเค็มละลายในปากกำลังดี อร่อยกว่าครั้งก่อนอีก รองมาคืออกเป็ดรมควันเนื้อนุ่มๆ 
   - spare rib อันนี้ได้ชิมนอกเหนือจากในไลน์อาหาร เนื้อเหนียวนุ่มอร่อยกะลังดี แล่ออกจากกระดูกได้ไม่ยากมาก แต่ซอสรสติดหวานไปหน่อย
   - ตำปูและส้มตำไทย อันนี้รสชาติตามใจเพื่อนร่วมโต๊ะครับ ลองชิมดูรสเปรี้ยวหวานจัดว่าโดด  ได้รสเค็มปูตัดแล้วอร่อยมากเลยล่ะ ขาดเผ็ดไปหน่อยไม่ระคายเท่าไร วัตถุดิบสดสะอาดดีครับ 
   - โมจิไส้ไข่ลาวา มีโมจิมาให้เล่นอีกแว้ว แป้งโมจินุ่มๆสีชาโคล ไส้ไข่ลาวารสหอมละมุนอร่อยกว่าครั้งก่อนครับ
   - ไอติม มีหลายรสมาก แต่ละรสก้อมีความโดดเด่นชัด ไม่รสจืดปลอมๆ แบบที่อื่น ประทับใจสุดคือเสาวรสเปรี้ยวจี๊ดสะใจและมะพร้าวหอมหวานมันโดนใจครับ
   - creme brulee ครั้งก่อนเป็นของหวานตัวท้อป รสหวานมันละมุนลิ้นมาก ครั้งนี้เหมือนรสชาติจะอ่อนลงไปหน่อย

มีทั้งอาหารที่อร่อยขึ้นและดรอปลงสลับๆกันไป แต่โดยรวมถือว่ายังคุณภาพล้ำอร่อยเลิศครับ อาหารแนวสายแซ่บรสจัดๆ ของเค้าก้ออร่อยมากทีเดียวจัดได้ตามชอบเลย